लाहौर. नरेंद्र मोदी ने शुक्रवार को नवाज शरीफ को बर्थ-डे सरप्राइज दिया। वे काबुल से लौटते वक्त लाहौर में 2 घंटे 40 मिनट रुके। नवाज उन्हें जट्टी उमरा में अपने घर ले गए। मोदी करीब डेढ़ घंटे वहां थे। नवाज की नातिन मेहरुन्निसा की शादी की रस्मों के बीच दोनों नेताओं ने भारत-पाक रिश्तों पर बात की। अटलजी के दौरे के 12 साल बाद हमारा कोई पीएम पाकिस्तान में था।
चार प्वाइंट्स जो बता रहे हैं कि मोदी का मास्टरस्ट्रोक क्या रहा...
1. दुनिया को चौंकाया
- मोदी ने काबुल में पाकिस्तान का नाम लिए बगैर कहा कि कुछ लोग ऐसे भी हैं, जो हमें यहां नहीं देखना चाहते। उन्हें यहां हमारी मौजूदगी साजिश दिखती है।
- लेकिन इसके बाद ट्विटर पर लाहौर जाने की बात कहकर मोदी ने सबको चौंका दिया।
2. तारीख भी 25 दिसंबर ही चुनी
- इस तारीख पर अटल बिहारी वाजपेयी का जन्मदिन रहता है। अटलजी पीएम रहते दो बार पाकिस्तान गए थे।
- इसी तारीख को नवाज शरीफ का बर्थडे है। जब अटलजी ने 1999 में लाहौर बस यात्रा शुरू कराई थी, तब पाकिस्तान में नवाज ही पीएम थे।
- 25 दिसंबर को पाकिस्तान के कायद-ए-आजम मोहम्मद अली जिन्ना का भी जन्मदिन मनाया जाता है।
3. मौके को भुनाने की काबिलियत
- मोदी से पहले जवाहर लाल नेहरू , राजीव गांधी और वाजपेयी दो-दो बार पाकिस्तान जा चुके हैं।
- पिछली बार वाजपेयी 2004 में पाक गए थे। मनमोहन सिंह ने पाकिस्तान दौरा नहीं किया था।
- मोदी ने लाहौर जाकर इतिहास में अपना नाम दर्ज करा लिया।
4. काबुल में ब्रेकफास्ट, लाहौर में टी और दिल्ली में डिनर
- पाकिस्तान के पंजाब प्रोविन्स के गाह गांव में जन्मे मनमोहन सिंह ने 2007 में एक फंक्शन में कहा था, ‘‘मैं सपना देखता हूं कि अपनी राष्ट्रीयता बनाए रखते हुए एक दिन अमृतसर में ब्रेकफास्ट, लाहौर में लंच और काबुल में डिनर करूं। कुछ इसी तरह मेरे पुरखों ने जिंदगी गुजारी। मैं भी यही चाहता हूं कि मेरे नाती-पोते भी ऐसी ही जिंदगी गुजारें।''
- वे तो ऐसा नहीं कर पाए, लेकिन मोदी ने 9 साल बाद उनका सपना पूरा कर दिया। लेकिन रिवर्स तरीके से।
- मोदी के दिल्ली लौटने के बाद फॉरेन मिनिस्ट्री के स्पोक्सपर्सन विकास स्वरूप ने ट्वीट किया- "काबुल में ब्रेकफास्ट, लाहौर में चाय और दिल्ली में डिनर। भारतीय डिप्लोमेसी के लिए एक बेमिसाल दिन के बाद पीएम नरेंद्र मोदी लौट आए हैं।’
मोदी-शरीफ के बीच क्या हुए फैसले?
1. पाकिस्तान के विदेश सचिव एजाज चौधरी के मुताबिक, ''दोनों मुल्कों में बातचीत आगे बढ़ाई जाएगी, ताकि रिश्ते नॉर्मल हो सकें।''
2. ''पीपुल-टु-पीपुल कॉन्टैक्ट बढ़ाए जाएं, ताकि पॉजिटिव माहौल पैदा हो सके।''
3. मोदी के दिल्ली लौटते ही शुक्रवार रात फॉरेन सेक्रेटरी लेवल की मीटिंग की तारीख भी तय हो गई। एजाज चौधरी और हमारे फॉरेन सेक्रेटरी एस जयशंकर 15 जनवरी को इस्लामाबाद में मिलेंगे।
शरीफ ही हमारे प्रधानमंत्रियों से सबसे ज्यादा बार मिले हैं
- शरीफ मोदी, मनमोहन सिंह, अटल बिहारी वाजपेयी, आईके गुजराल, नरसिंहा राव और चंद्रशेखर से मुलाकात कर चुके हैं।
- वे 25 साल में 6 भारतीय प्रधानमंत्रियों से कुल 21 बार मुलाकात करने वाले अकेले पाकिस्तानी नेता हैं।
काबुल में सुबह पाक को कोसा, शाम को नवाज के घर मुंह मीठा किया
- मोदी ने शुक्रवार को अफगानिस्तान से सदियों पुराने दोस्ताना रिश्तों को और मजबूत बनाने की जरूरत पर जोर दिया।
- पाकिस्तान का नाम लिए बगैर कहा कि कुछ ऐसे भी हैं, जो हमें यहां नहीं देखना चाहते। उन्हें यहां हमारी मौजूदगी साजिश दिखती है।
- लेकिन इसके बाद ट्विटर पर लाहौर जाने की बात कहकर मोदी ने सबको चौंका दिया।
दिल्ली लौटकर मोदी ने क्या किया ट्वीट?
- मोदी ने कहा, ''शरीफ के पुश्तैनी घर पर उनकी फैमिली के साथ एक अच्छी शाम बिताई। नवाज साहब के बर्थडे और नातिन की शादी ने इस सेलिब्रेशन की खुशी को दोगुना कर दिया।''
- ''अटलजी को लेकर शरीफ साहब का लगाव बहुत ही टचिंग रहा। उन्होंने अपनी पुरानी यादें साझा की और मुझसे अटलजी को शुभकामनाएं देने को कहा।''
- ''लाहौर एयरपोर्ट पर मेरा स्वागत करने और विदा करने आए नवाज शरीफ साहब की गर्मजोशी मुझे छू गई।''
मोदी के दौरे पर पाकिस्तान ने क्या कहा?
- पाकिस्तान के विदेश सचिव एजाज चौधरी ने कहा, ''दोनों मुल्कों के लिए खुशहाली के दरवाजे खुले हैं। मुलाकात में इस बात का इजहार किया गया कि बातचीत का जो सिलसिला शुरू हुआ है, उसे अच्छे अंदाज में आगे बढ़ाया जाए, ताकि दोनों देशों के रिश्तों में नई बहार आ सके। एशिया के लोगों के बड़े मसलों पर हम साथ मिलकर चर्चा कर सकें, दिक्कतों पर चर्चा कर सकें।'' अगले साल 15 जनवरी को पाकिस्तान में दोनों देशों के सेक्रेटरी लेवल की मीटिंग तय हो गई है। (यहां क्लिक कर पढ़ें पूरी खबर)
EXPERT VIEW: क्या ये शर्म-अल-शेख का पार्ट-2 है?
- विदेश मामलों के एक्सपर्ट रहीस सिंह कहते हैं- प्रधानमंत्री मोदी का यूं अचानक पाकिस्तान पहुंच जाना पूरी दुनिया को चौंका गया। कुछ इसे मोदी का मास्टरस्ट्रोक बता रहे हैं, तो कुछ ‘हेड ऑन डिप्लोमेसी।'
- हालांकि, एक रिस्क एलिमेंट के संकेत भी मिल रहे हैं। दो वजहों से- एक तो भारत-पाक रिश्तों को लेकर पाकिस्तानी फौज की ओर से ‘रहस्यमय शांति' दिखाई जा रही है, दूसरी-लाहौर एयरपोर्ट से लेकर नवाज के घर तक पाक सेनाध्यक्ष राहिल शरीफ का गायब रहना।
- वैसे, मोदी के पाकिस्तान को लेकर नजरिए में ये बदलाव अचानक नहीं आया है। इसकी नींव पड़ी थी पेरिस हमले के बाद। भारत से ज्यादा नवाज को इस बदलाव की बेहद जरूरत थी, क्योंकि पेरिस के बाद एक बार फिर से ‘वार इनड्यूरिंग फ्रीडम' जैसी शुरुआत हो ही गई थी।
- एक न एक दिन ये मुहिम पाकिस्तान भी पहुंचती। कहा जा रहा है कि ये शर्म-अल-शेख का पार्ट-2 है।
- शर्म-अल-शेख में तब के प्रधानमंत्री मनमोहन सिंह ने ऐसा ही चौंकाने वाला रुख दिखाते हुए पाकिस्तान को आतंकवाद पर क्लीन चिट दे दी थी।
मोदी के पाक दौरे के हाईलाइट्स...
9.03 PM: दिल्लीएयरपोर्ट के बाहर पीएम मोदी ने लोगों से की मुलाकात।
---------
9.00 PM: दिल्ली पहुंचे पीएम नरेंद्र मोदी। विदेश मंत्री सुषमा स्वराज रिसीव करने पहुंचीं।
---------
7.20 PM: मोदी लाहौर से दिल्ली के लिए रवाना।
---------
7.15 PM: शरीफ के घर से लाहौर एयरपोर्ट पर पहुंचे पीएम। मोदी और शरीफ एक ही हेलिकॉप्टर से उतरे।
---------
7.01 PM: पाकिस्तान के लाहौर में शरीफ के घर से रवाना हुए मोदी। शरीफ के साथ एक ही कार में जा रहे हैं एयरपोर्ट।
---------
6.59 PM: मोदी और शरीफ के बीच कुछ देर तक अकेले में भी बात हुई। मोदी ने शरीफ की नातिन को तोहफे में साड़ी दी।
---------
6.48 PM: मोदी पाकिस्तान के पीएम के घर से लाहौर के अल्लामा इकबाल एयरपोर्ट के लिए रवाना हुए।
---------
6.35PM:
कांग्रेस नेता आनंद शर्मा ने कहा, ''पहले से ही प्रस्तावित थी मोदी की पाकिस्तान यात्रा। एक कारोबारी पाकिस्तान में मौजूद है। वही ये मुलाकात करा रहा है।'' (आनंद शर्मा किस कारोबारी की ओर इशारा कर रहे थे, पढ़ें पूरी खबर
)
---------
5.49PM: शरीफ के बर्थडे सेलिब्रेशन के लिए पहुंचा केक। मोदी भी मौजूद।
---------
5.45PM: शरीफ की नातिन की शादी में आए मेहमानों से मिल रहे हैं पीएम मोदी। साथ में एनएसए अजीत डोभाल भी मौजूद।
---------
5.40PM: नवाज की बेटी मरियम ने किया मोदी का स्वागत।
---------
5.30PM: नवाज के घर पहुंचे पीएम मोदी।
---------
5.10PM: मोदी की पाकिस्तान यात्रा का भारत में विरोध, कांग्रेस ने किया प्रोटेस्ट, फूंका पुतला। दिल्ली में प्रोटेस्ट कर रहे हैं कांग्रेस वर्कर्स।
---------
5.08PM:
दोनों पीएम एयरपोर्ट पर खड़े हेलिकॉप्टर में बैठे। बताया जा रहा है कि वे शरीफ की नवासी की शादी में जट्टी उमरा शहर में उनके घर जा रहे हैं। (शरीफ की नवासी की शादी की पूरी खबर यहां पढें
)
---------
5.05PM: लाहौर एयरपोर्ट पर प्लेन से बाहर आए मोदी। स्वागत में खड़े शरीफ को लगाया गले।
---------
4.58PM: लाहौर एयरपोर्ट पर मोदी को गार्ड ऑफ ऑनर देने की तैयारी।
---------
4.44PM: लौहार एयरपोर्ट पर पहुंचा पीएम मोदी का प्लेन।
---------
4.40PM: शिवसेना नेतासंजय राउत ने कहा, ''क्या पाकिस्तान से बातचीत संभव है? कल दाऊद का जन्मदिन है, बड़ी-बड़ी हस्तियां बधाई देने जा रही हैं, बीजेपी बताए मोदी का पाक दौरा कितना सही है।''
---------
4.35PM: नेशनल कॉन्फ्रेंस के नेताउमर अब्दुल्ला ने कहा, ''पाकिस्तान के साथ बातचीत अच्छा कदम है।''
---------
4.30PM: मोदी के स्वागत में इस्लामाबाद से लाहौर एयरपोर्ट पहुंचे पाकिस्तान में इंडियन हाई कमिश्नर टीएस राघवन।
---------
4.15PM: पाकिस्तानी मीडिया के मुताबिक, मोदी के स्वागत में शरीफ लाहौर एयरपोर्ट पर पहुंच चुके हैं।
---------
4.05PM: सुषमा ने बीजेपी स्पोक्सपर्सन्स की मीटिंग बुलाई।
---------
4.00PM: पाकिस्तानी मीडिया के मुताबिक, लाहौर एयरपोर्ट बना नो-फ्लाइंग जोन। घरेलू फ्लाइट्स डायवर्ट की गईं।
---------
3.30PM:मोदी काबुल एयरपोर्ट से हुए रवाना। कुछ देर में पहुंचेंगे लाहौर।
---------
- स्वागत के लिए एयरपोर्ट पर पहुंचे नवाज शरीफ। शरीफ-मोदी की एयरपोर्ट पर ही दो घंटे तक मुलाकात होगी।
---------
- लाहौर एयरपोर्ट पर ही शरीफ के साथ कर सकते हैं लंच। एयरपोर्ट पर 35 शेफ पहुंचे।
---------
- विदेश मंत्री सुषमा स्वराज ने ट्वीट कर कहा, ''यह स्टेट्समैन जैसा कदम है। पड़ोसी से ऐसे ही रिश्ते होने चाहिए।''
मोदी ने क्या किया ट्वीट?
- मोदी ने काबुल से रवाना होते वक्त ट्वीट किया, ''दिल्ली लौटते वक्त मैं वहां रुकूंगा। शरीफ से बात हुई थी। मैंने उन्हें बर्थडे पर विश किया।''
- मोदी रूस के बाद अफगानिस्तान दौरे पर थे।
मोदी के पाकिस्तान दौरे पर कांग्रेस ने क्या कहा?
- कांग्रेस के स्पोक्सपर्सन मनीष तिवारी ने मोदी के पाकिस्तान दौरे पर एतराज जताया है। उन्होंने पूछा है कि यह किस तरह की डिप्लोमेसी है?
- तिवारी ने कहा, ''यह फैसला अगर बेतुका नहीं है तो यह पूरी तरह से हास्यास्पद है। पीएम मोदी का एडवेंचर (पाकिस्तान जाना) भारत की सिक्युरिटी के लिए समस्या पैदा कर सकता है।''
- कांग्रेस नेता अजॉय कुमार ने कहा कि पाकिस्तान से संबंधों को बेहतर बनाने के लिए पीएम मोदी आज पाकिस्तान जा रहे हैं, जबकि इसके लिए उन्होंने देश को भरोसे में नहीं लिया।
मोदी के पीएम बनने के बाद भारत-पाक के रिश्तों में कैसे आए उतार-चढ़ाव?
1. मई 2014 में मोदी ने की पहल
- मोदी ने प्रधानमंत्री पद के शपथ ग्रहण समारोह में पाकिस्तान के पीएम नवाज शरीफ को न्योता दिया।
- अगले दिन दोनों के बीच 20 मिनट बातचीत भी हुई।
- भारत अपना विदेश सचिव इस्लामाबाद भेजने को राजी हुआ।
2. पाकिस्तान ने अलगाववादियों को बुलाया
- अगस्त 2014 में भारत की तरफ से विदेश सचिव भेजे जाने से पहले ही पाकिस्तान हाई कमिश्नर ने दिल्ली में कश्मीरी अलगाववादियों से मुलाकात की।
- इसके बाद मोदी सरकार ने विदेश सचिव का दौरा रद्द कर दिया।
3. सार्क समिट में चुपके-चुपके हुई बात
- नवंबर 2014 में मोदी-नवाज नेपाल में हुई सार्क समिट में मौजूद थे। दोनों ने एक-दूसरे का अभिवादन किया।
- ऑफिशियल बातचीत तो नहीं हुई। लेकिन बताया जाता है कि दोनों के बीच सीक्रेट मीटिंग हुई थी।
4. रूस के उफा में हुई बातचीत
- जुलाई 2015 में रूस के उफा शहर में मोदी-नवाज के बीच बातचीत हुई।
- अगस्त 2015 में एनएसए लेवल की बातचीत शुरू करने पर आम राय बनी।
5. बात-बात पर बिगड़ी बात
- अगस्त में बातचीत होती, इससे पहले ही पाकिस्तान ने कश्मीर का मुद्दा उठा दिया।
- साथ ही अलगाववादियों से मुलाकात करने की शर्त भी रख दी।
- दोनों देशों के बीच तीखी बयानबाजी हुई।
- चार दिन के ड्रामे के बाद पाक एनएसए ने अपना भारत दौरा ही रद्द कर दिया।
6. क्लाइमेट चेंज समिट
- 30 नवंबर को पेरिस में क्लाइमेट चेंज समिट के दौरान मोदी-नवाज की मुलाकात हुई।
- दोनों के बीच करीब दो मिनट बात हुई थी।
7. बैकॉक में मिले थे दोनों देशों के एनएसए
- मोदी नवाज की पेरिस में हुई मुलाकात के बाद दोनों देशों के एनएसए थाईलैंड की राजधानी बैंकॉक में मिले थे।
- 7 दिसंबर को हुई इस मुलाकात में एनएसए अजीत डोभाल और नसीर जंजुआ के बीच कई मुद्दों पर चर्चा हुई थी।
8. सुषमा का पाकिस्तान दौरा
- इसी महीने विदेश मंत्री सुषमा स्वराज इस्लामाबाद गई थीं।
- सुषमा ने एलान किया था कि दोनों देशों के बीच कम्पोजिट डायलॉग शुरू होगा।
- यह डायलॉग 2008 में मुंबई हमलों के बाद से रुका हुआ है।
- अब जनवरी में दोनों देशों के विदेश सचिवों के बीच बातचीत होनी है।
आगे की स्लाइड्स में देखें पाकिस्तान पहुंचे मोदी का वीडियो और फोटोज...
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva unk bho_Deva unk hin_Deva unk bho_Deva unk bho_Deva unk hin_Deva unk bho_Deva unk zho_Hant hin_Deva unk unk hin_Deva unk hin_Deva unk hin_Deva unk bho_Deva unk awa_Deva unk zho_Hant hin_Deva unk unk hin_Deva unk hin_Deva unk bho_Deva unk hin_Deva unk hin_Deva unk bho_Deva unk bho_Deva unk hne_Deva unk bho_Deva unk hin_Deva unk hin_Deva unk hin_Deva unk hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva kas_Deva hin_Deva hin_Deva hin_Deva hin_Deva hin_Deva mar_Deva awa_Deva awa_Deva hin_Deva hin_Deva hin_Deva